**Παρούσα η ηγεσία του ΚΟΑ στους αγώνες 3Χ3**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης και τα μέλη του ΔΣ Κάλλη Χατζηιωσήφ και Ανδρέας Μυλωνάς παρακολούθησαν τους αγώνες καλαθόσφαιρας για το FIBA 3x3 Europe Cup, που πραγματοποιήθηκαν στο Πολυλειτουργικό Παραθαλάσσιο Πάρκο του μόλου Λεμεσού, την Κυριακή 18 Ιουνίου 2023.

Η Εθνική Ανδρών 3x3 κέρδισε στον τελικό την Ιρλανδία με ανατροπή (19-18) και πήρε ιστορική πρόκριση στην τελική φάση του FIBA 3x3 Europe Cup που θα γίνει τον Σεπτέμβριο στο Ισραήλ!

Η ηγεσία του ΚΟΑ ήταν στο πλευρό της Εθνικής και συνεχάρη τους παίκτες για την παρθενική πρόκριση σε τελική φάση. Παράλληλα ο Ανδρέας Μιχαηλίδης συνεχάρη την Κυπριακή Ομοσπονδία Καλαθόσφαιρας για την επιτυχημένη διοργάνωση.